Diari Oficial de la Generalitat Valenciana


Sumari del DOGV 3898, del 15-12-2000 (2000/9341)

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda al Conveni subscrit el 7 d'agost de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Silla per a l'ampliació dels ensenyaments de grau mitjà al Conservatori Professional de Música de titularitat municipal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3898

Data del DOGV
:   15-12-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/9341


Data del document
:   16-11-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Silla
    * educació artística
    * administració local
    * música
    * cooperació administrativa
    * centre d'ensenyament

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda al Conveni subscrit el 7 d'agost de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Silla per a l'ampliació dels ensenyaments de grau mitjà al Conservatori Professional de Música de titularitat municipal. [2000/Q9341]
  
Subscrita, després de la tramitació prèvia reglamentària, entre la Conselleria de Cultura i Educació de la Generalitat Valenciana i l'Ajuntament de Silla, el 16 d'octubre de 2000, una addenda al Conveni subscrit el 7 d'agost de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Silla per a l'ampliació dels ensenyaments de grau mitjà al Conservatori Professional de Música de titularitat municipal, i en compliment del que establix la clàusula quarta de la mateixa, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0691/2000, i que figura com a annex d'aquesta resolució.
  
València, 16 de novembre de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Addenda al Conveni subscrit el 7 d'agost de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Silla per a l'ampliació dels ensenyaments de grau mitjà al Conservatori Professional de Música de titularitat municipal.
  
València, 16 d'octubre de 2000
  
Reunits
  
D'una banda, el senyor Manuel Tarancón Fandos, conseller de Cultura i Educació de la Generalitat Valenciana, facultat per al present acte mitjançant acord del Govern Valencià, de data 25 de juliol de 2000.
  
I de l'altra, la senyora Teresa Badenes Martí, alcaldessa presidenta de l'Ajuntament de Silla, facultada per al present acte per l'Acord del Ple del mencionat ajuntament de data 2 de maig de 2000 i assistida pel secretari de la corporació.
  
Manifesten
  
1. El 7 d'agost de 1997 es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Silla, per a la reclassificació en professional del Conservatori Elemental de Música de titularitat municipal de la citada localitat. El present Conveni preveu en la clàusula huitena la modificació del seu contingut mitjançant la corresponent addenda.
  
2. L'Ajuntament de Silla ha sol·licitat autorització per a l'ampliació dels seus ensenyaments amb la impartició de determinats cursos d'assignatures de grau mitjà del pla que s'extingix.
  
3. De l'informe de la Unitat d'Inspecció Educativa es desprén que les titulacions presentades per a impartir els ensenyaments sol·licitats s'ajusten al que s'establix en la legislació vigent aplicable.
  
Per tot això, en virtut de les competències que atorgen el Reial Decret 2.093/1983, de 28 de juliol, sobre traspàs de funcions i servicis de l'administració de l'estat a la Comunitat Valenciana, en matèria d'educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura i Educació i l'Ajuntament de Silla acorden subscriure la següent addenda al Conveni firmat el 7 d'agost de 1997, conformement a les següents
  
Clàusules
  
Primera
  
El Conservatori Professional de Música de Silla, de titularitat municipal, número de codi 22435326, ampliarà els seus ensenyaments provisionalment fins a la seua extinció, segons el calendari vigent d'aplicació de la nova ordenació educativa, amb les següents assignatures de grau mitjà del pla d'estudis regulat pel Decret 2.618/1966, de 10 de setembre: Improvisació; Transposició i Acompanyament; Harmonia i Melodia Acompanyada; Contrapunt; Composició, Instrumentació i Orquestració, estes assignatures s'impartiran en les condicions docents, d'adscripció i obligacions previstes en el Conveni de 7 d'agost de 1997, que es desenrotlla.
  
Segona
  
A l'objecte d'agilitar la tramitació dels expedients de modificació, dels termes de l'autorització del Conservatori, s'acorda modificar la clàusula huitena del Conveni de 7 d'agost de 1997, la qual quedarà amb la següent redacció:
  
«Huitena
  
Les modificacions que es produïsquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificats a l'administració educativa, la qual instruirà l'expedient corresponent, el qual es tramitarà per similitud conforme al procediment regulat en el capítol III del Reial Decret 321/1994, de 25 de febrer (BOE de 6 d'abril), i finalitzarà la seua aprovació per ordre del conseller de Cultura i Educació».
  
Tercera
  
Els efectes acadèmics d'aquesta addenda s'entendran a partir del curs acadèmic 1999/2000.
  
Quarta
  
Esta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.
  
Com a prova de conformitat, i per tal de deixar-ne constància, les dos parts firmen la present addenda el dia i al lloc indicats anteriorment.
  
El conseller de Cultura i Educació : Manuel Tarancón Fandos.
  
L'alcaldessa presidenta de l'Ajuntament de Silla: Teresa Badenes Martí.
  
Davant meu, el secretari de l'Ajuntament de Silla: Vicente Carbonell Chirivella.